
A N U N Ț

MINISTERUL MUNCII, FAMILIEI, TINERETULUI ȘI SOLIDARITĂȚII SOCIALE, în baza art. XXII alin. (3) lit. a) din Legea nr. 141/2025 privind unele măsuri fiscal-bugetare, organizează concurs de recrutare în vederea ocupării, pe durată nedeterminată, a postului contractual de execuție vacant din cadrul Direcției Generale Politici și Programe pentru Tineret – Direcția Tineret, de:

· 1 post contractual de execuție vacant de consilier, gradul II, cu normă întreagă, 8 ore/zi, 40 de ore/săptămână, pe durată nedeterminată.

în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.

Condițiile de desfășurare a concursului
Concursul de recrutare se va desfășura la sediul Ministerului Muncii, Familiei, Tineretului și Solidarității Sociale din str. Dem. I. Dobrescu nr. 2–4, scara B, sector 1, municipiul București, astfel:

· proba scrisă: 29.09.2026, ora 12:00.

Condițiile de participare la concurs
În conformitate cu prevederile Hotărârii Guvernului nr. 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, candidații trebuie să îndeplinească condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiții specifice de participare la concurs
Pentru postul de consilier, gradul II, din cadrul Direcției Tineret – Direcția Generală Politici și Programe pentru Tineret:

Condiții de studii: studii universitare de lungă durată absolvite cu diplomă de licență sau echivalentă;
Vechime în muncă și în specialitatea studiilor: cel puțin 1 an vechime în muncă și în specialitatea studiilor.

Desfășurarea concursului
Concursul constă în trei etape succesive:
a) selecția dosarelor de înscriere;
b) proba scrisă;
c) interviul.

Concursul se desfășoară la sediul Ministerului Muncii, Familiei, Tineretului și Solidarității Sociale din str. Dem. I. Dobrescu nr. 2–4, scara B, sector 1, municipiul București, după cum urmează:
· dosarele de înscriere se depun în perioada 08.09.2026–21.09.2026, de luni-joi, orele 8.30-16.00 și vineri între 8.30-13.30, la Registratura Generală;
· rezultatele selecției dosarelor de înscriere se afișează în termen de maximum 2 zile lucrătoare de la expirarea termenului de depunere a dosarelor de concurs;
· proba scrisă are loc în data de 29.09.2026, ora 12:00;
· interviul se susține în termenul prevăzut de HG nr. 1336/2022, data, ora și locul desfășurării acestuia urmând a fi afișate odată cu rezultatele probei scrise;
· comunicarea rezultatelor la fiecare probă a concursului se face prin specificarea punctajului fiecărui candidat și a mențiunii „admis” sau „respins”, în termen de 1 zi lucrătoare de la data finalizării fiecărei probe; sunt declarați admiși la proba scrisă și la interviu candidații care au obținut minimum 50 de puncte, din maximum 100 de puncte;
· se pot depune contestații după afișarea rezultatelor obținute la selecția dosarelor, proba scrisă și interviu, în termen de cel mult 1 zi lucrătoare de la data afișării rezultatului selecției dosarelor, probei scrise și interviului;
· soluționarea contestațiilor la fiecare probă – selecția dosarelor, proba scrisă și interviu – se face în termen de maximum 1 zi lucrătoare de la expirarea termenului de depunere a contestațiilor;
· comunicarea rezultatelor la contestațiile depuse se face prin afișare, imediat după soluționarea contestațiilor;
· rezultatele finale se afișează în termen de maximum 1 zi lucrătoare de la data expirării termenului de soluționare a contestațiilor pentru ultima probă a concursului; punctajul final se calculează ca medie aritmetică a punctajelor obținute la proba scrisă și la interviu. Se consideră admis la concurs candidatul care a obținut cel mai mare punctaj final, cu condiția ca acesta să fi obținut punctajul minim necesar;
· rezultatele la toate etapele concursului se afișează la sediul Ministerului Muncii, Familiei, Tineretului și Solidarității Sociale, precum și pe pagina de internet a acestuia.
Înainte de începerea probei scrise se face apelul nominal al candidaților, în vederea îndeplinirii formalităților prealabile, respectiv verificarea identității.
Verificarea identității candidaților se face pe baza cărții de identitate sau a oricărui alt document care atestă identitatea, potrivit legii, aflat în termen de valabilitate.
Candidații care nu sunt prezenți la efectuarea apelului nominal ori care nu fac dovada identității prin prezentarea cărții de identitate sau a oricărui alt document care atestă identitatea, potrivit legii, aflat în termen de valabilitate, se consideră absenți, respectiv respinși.

Dosarul de înscriere la concurs
În vederea participării la concursul de recrutare, candidații depun dosarul de concurs în termen de 10 zile lucrătoare de la data afișării anunțului, care conține în mod obligatoriu:
a) formular de înscriere la concurs, conform modelului prevăzut la anexa nr. 1;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, după caz;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2)  din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Modelul orientativ al adeverinței menționate la lit. e) este prevăzut în anexa nr. 2.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la alin. (1) lit. b)–e) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

Bibliografia și tematica

1. Constituția României, republicată.
Tematica: Titlul I – Principii generale; Titlul II – capitolele I și II.

2. Legea nr. 53/2003 – Codul muncii, republicată, cu modificările și completările ulterioare.
Tematica: Titlul II – Capitolul II – Executarea contractului individual de muncă; Titlul XI –Răspunderea juridică.

3. Hotărârea Guvernului nr. 29/2025 privind organizarea și funcționarea Ministerului Muncii, Familiei, Tineretului și Solidarității Sociale.
Tematica: în integralitate.

4.Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Tematica: Partea a VI-a, Titlul III.

5. Legea tinerilor nr. 350/2006, cu modificările și completările ulterioare.
Tematica: în integralitate.

6. Hotărârea Guvernului nr. 801/2004 privind organizarea și funcționarea caselor de cultură ale studenților și a Complexului Cultural Sportiv Studențesc „Tei”, cu modificările și completările ulterioare.
Tematica: în integralitate.

Relații suplimentare
Relații suplimentare se pot obține de la doamna Gabriela BACÂRU, consilier superior – Direcția Generală Resurse Umane, din str. Dem. I. Dobrescu nr. 2–4, scara B, sector 1, municipiul București, telefon: 021 313 62 67, int. 825, e-mail: gabriela.bacaru@mmuncii.gov.ro.

Afișat în data de 08.09.2026, la sediul Ministerului Muncii, Familiei, Tineretului și Solidarității Sociale, pe pagina de internet a acestuia și se transmite spre publicare către portalul posturi.gov.ro, prin intermediul adresei de e-mail: posturi@gov.ro











Str. Dem. I. Dobrescu, nr. 2-4, Sector 1, București	
Tel.: +4 021 313 0073
resurseumane@mmuncii.gov.ro
www.mmuncii.gov.ro
Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

